וולי וולף

**ואלאס פרי "וולי" וולף, ג'וניור** (באנגלית: **.Wallace Perry "Wally" Wolf, Jr**; 2 באוקטובר 1930 – 12 במרץ 1997) היה שחיין ושחקן כדורמים יהודי-אמריקאי. בעל מדליית זהב אולימפית בשחייה (לונדון 1948). ייצג את ארצות הברית בשתי אולימפיאדות בכדורמים (מלבורן 1956 ורומא 1960).

## ביוגרפיה
וולף נולד בלוס אנג'לס, קליפורניה, ארצות הברית.

### 1947
באליפות ארצות הברית שנערכה בשיקגו בתחילת אוגוסט 1949 הוא סיים במקום רביעי במשחה ל-300 מטר מעורב אישי.

### 1948
#### אלוף אולימפי
במבחנים האמריקאים לאולימפיאדת לונדון (1948) סיים וולף במקום ראשון במשחה ל-200 מטר חופשי בתוצאה של 2:14.0 דקות ובמקום שביעי במשחה ל-400 מטר חופשי בתוצאה של 5:01.3 דקות במשחקים עצמם הוא זכה במדליית זהב במשחה שליחים 4x200 מטר חופשי ביחד עם וולטר ריס, ג'יימס מקליין וביל סמית' בשיא עולם חדש של 8:46.0 דקות, לפני הונגריה (8:48.4 דקות) וצרפת (9:08.0 דקות). האמריקאים שיפרו את שיא העולם הוותיק בן ה-12 שנים של יפן שעמד על 8:51.5 דקות.

### 1949
#### סגן אלוף ארצות הברית
באליפות ארצות הברית שנערכה בלוס אנג'לס באוגוסט 1949 הוא זכה במדליית כסף במשחה ל-300 מטר מעורב אישי בתוצאה של 4:03.7 דקות, אחרי ג'ו ורדור (3:53.7 דקות) ולפני טונאטייה גוטירז ממקסיקו (4:04.8 דקות). נוסף לכך, הוא סיים במקום שישי במשחה ל-200 מטר חופשי בתוצאה של 2:13.6 דקות, שלישי מבין האמריקאים (שלושה שחיינים יפנים הזיגו אותו) ושישי במשחה ל-400 מטר חפשי בתוצאה של 4:54.7 דקות (שני מבין האמריקאים, ארבעה שחיינים יפנים השיגו אותו).
  
### 1950
באליפות ארצות הברית שנערכה בסיאטל, בסוף יולי 1950 הוא זכה במדליית כסף במשחה ל-330 יארד מעורב אישי אחרי ג'יימס תומאס ולפני בוב מטסון. נוסף לכך, הוא סיים במקום שישי במשחה ל-440 יארד חופשי.

### 1951
באליפות ארצות הברית שנערכה בדטרויט, בסוף יולי 1951 הוא זכה במדליית ארד במשחה ל-300 מטר מעורב אישי אחרי במפי ג'ונס וג'יימס תומאס. נוסף לכך, הוא סיים במקום שביעי במשחה ל-100 מטר גב ובמקום שמיני במשחה ל-200 מטר חושי

### 1952
במבחנים האמריקאים לאולימפיאדת הלסינקי סיים במקום חמישי במשחה ל-200 מטר חופשי בתוצאה של 2:12.6 דקות. במשחקים עצמם הוא שחה בשלב המוקדמות במשחה שליחים 4x200 מטר חופשי. הוא שחה ראשון בשיא אולימפי חדש של 2:11.4 דקות. באותה העת, על אף שחבריו לנבחרת שהשתתפו במשחה הגמר זכו במדליית הזהב, השחיינים ששחו במוקדמות לא זכו במדליות גם כן.

### 1953
באליפות ארצות הברית שנערכה באינדיאנפוליס, באוגוסט 1953 הוא סיים במקום רביעי במשחה ל-300 מטר מעורב אישי בתוצאה של 3:58.7 דקות, שני בין האמריקאים, שני אחים שחיינים בריטים סיימו לפניו במקום שני ושלישי.

### 1954
באליפות ארצות הברית שנערכה באינדיאנפוליס, בתחילת אוגוסט 1954 הוא סיים במקום שישי במשחה ל-400 מטר מעורב אישי בתוצאה של 5:51.9 דקות.

### 1956
באולימפיאדת מלבורן (1956) סיים וולף במקום חמישי עם חבריו לנבחרת הכדורמים. הוא שיחק בחמישה משחקים.

### 1960
באולימפיאדת רומא (1960) סיים וולף במקום שביעי עם חבריו לנבחרת הכדורמים. הוא שיחק בכל שבעת המשחקים והבקיע חמישה גולים.

## חיים אישיים
לאחר שפרש מספורט תחרותי עסק וולף בעריכת דין בלוס אנג'לס. הוא היה נשוי ואב לשלושה ילדים.

## קישורים חיצוניים

* וולי וולף, באתר *intersportstats* 

## הערות שוליים

קטגוריה:אמריקאים ילידי קליפורניה
קטגוריה:לוס אנג'לס: אישים
קטגוריה:שחיינים יהודים אמריקאים
קטגוריה:שחייני חופשי
קטגוריה:שחקני כדורמים אמריקאים
קטגוריה:שחקני כדורמים יהודים
קטגוריה:שחיינים באולימפיאדת לונדון (1948)
קטגוריה:שחיינים באולימפיאדת הלסינקי (1952)
קטגוריה:משתתפים יהודים באולימפיאדת לונדון (1948)
קטגוריה:משתתפים יהודים באולימפיאדת הלסינקי (1952)
קטגוריה:משתתפים יהודים באולימפיאדת מלבורן (1956)
קטגוריה:משתתפים יהודים באולימפיאדת רומא (1960)
קטגוריה:חברי היכל התהילה של הספורטאים היהודים: אמריקאים
קטגוריה:אלופים אולימפיים אמריקאים: שחייה
קטגוריה:שיאני עולם אמריקאים: שחייה
קטגוריה:שיאני עולם יהודים
קטגוריה:בוגרי אוניברסיטת דרום קליפורניה
קטגוריה:קליפורניה: שחיינים
קטגוריה:אמריקאים שנולדו ב-1930
קטגוריה:אמריקאים שנפטרו ב-1997